પ્રશાંત દયાળ (મેરાન્યૂઝ, અમદાવાદ): તેઓ બપોરના સાડા ત્રણ વાગ્યે બરાબર ક્લાસમાં આવી ગોઠવાઈ જાય છે, તે તમામે સફેદ કુર્તો અને સફેદ લેંઘો પહેર્યો હોય છે, તેમના હાથમાં તેમના પુસ્તકો હોય છે. લગભગ મોટા ભાગના ત્રીસી વટાવી ગયેલા છે કેટલાંક ચાલીસી પણ પાર કરી ગયા છે, તેમને ભણાવવા આવનાર ક્યારેક તેમની ઉંમર કરતા પણ નાની ઉમંરના શિક્ષક હોય છે છતાં તેઓ પોતાના શિક્ષક સાથે પુરા અદબથી વાત કરે છે. તેઓ ક્લાસમાં ભલે વિધ્યાર્થી હોય પણ ત્યાં બેઠેલો વિધ્યાર્થી કોઈક એમએ વીથ ઈગ્લીંશ છે, તો કોઈક પીએચડી થયેલો છે અને કોઈક સોફ્ટવેર એન્જિનિયર છે.